محمد رمضان

محمد رمضان ( 23 مايو 1988 ) ممثل مصرى بدأ حياته بادوار صغيره فى مسلسلات زى مسلسل ( السندريلا ) و غيرها من الاعمال لغاية ما قدم دور متميز فى فيلم ( احكى يا شهرزاد ) مع المخرج يسرى نصر الله اللى خلى الكل يسميه احمد زكى الجديد بعدها بقى من نجوم الصف الاول خصوصا بعد ما قام ببطوله مجموعه من الافلام من انتاج السبكى خلته نجم جماهيرى كبير و حققت افلامه ايرادات عاليه و كان اهمها افلام ( عبده موته و الالمانى و قلب الاسد ) و امتد نجاحه للتلفزيون من خلال المسلسلات زى ( ابن حلال و الاسطوره و البرنس ) وبيلقبه جمهوره نسر الصعيد.
 عن حياته 
اتولد محمد رمضان في 23 مايو 1988 في محافظة قنا وهاجرت اسرته الى محافظة الجيزة، أصول والده ووالدته من قنا. وبترجع اصول محمد رمضان الى قرية القلعة التابعة لمركز قفط في محافظة قنا. محمد رمضان اصوله مصرية وليس له اي اصول سودانية. محمد رمضان لم يصرح في اي تصريح انه سوداني ابدا وما تداوله بعض المواقع انه قال انه سوداني او والده سوداني غير صحيح. محمد هو الاصغر بين اخواته. لما كان في الصف الإعدادي، نجح في الانضمام لمدرسة الكرة بنادي الزمالك، لكن لما التحق بمدرسة السعيدية الثانوية، ساب كرة القدم عشان يتفرغ للتعليم. بدأ التمثيل مبكرا في مسرح المدرسة وشافه الناقد احمد عبد الحميد، وكتب عنه بجريدة الجمهورية، واقنع امه بان يواصل تعليمه في المعهد العالي للفنون المسرحية.
 إثارة الجدل 
صدر حكم من القضاء المصري ضد محمد رمضان بالحبس سنة، وكفالة 10 آلاف جنيه، وغرامة 20 ألف جنيه.

الحكم ده كان بسبب قضية سب وقذف رفعها ضده الطيار أشرف أبو اليسر، بعد ما محمد رمضان قال في تصريح تلفزيوني إنه عرض عليه فلوس ترضية بعد ما اتوقف عن الشغل. كمان التهمة شملت استغلال صورة الطيار في أغنية، وكان فيها مشهد لأبو اليسر وهو بيقود الطيارة، وده سبب له ضرر مادي ومعنوي كبير بعد ما اتفصل من شغله.

اللي حصل أصلا بدأ في أكتوبر 2019، لما رمضان نزل فيديو ليه وهو قاعد جنب الكابتن في قمرة القيادة في رحلة خاصة رايحة السعودية، وده خلى هيئة الطيران المدني توقف الكابتن أشرف أبو اليسر عن الشغل مدى الحياة، عشان خالف قانون الطيران.

وفي يونيو 2021، النيابة العامة جمدت كل حسابات محمد رمضان في البنوك، بعد ما اتحكم عليه يدفع حوالي 6 مليون جنيه تعويض لأسرة الكابتن اللي كان توفى وقتها.

وبعد كده في مارس 2022، محكمة النقض رفضت الطعن اللي قدمه رمضان، واتحكم عليه الحكم نهائي.

وفي نوفمبر 2020، محمد رمضان عمل أزمة جديدة لما انتشرت له صورة مع مطرب إسرائيلي في دبي، والناس انتقدته على السوشيال ميديا.

هو رد وقال إنه ميعرفش الشخص ده ومبيسألش كل معجب عن جنسيته أو دينه، بس بعدها طلعت صور وفيديوهات تانية ليه مع إسرائيليين تانيين، زي لاعب الكرة ضياء السبع ورجل الأعمال إياد تسلا، وكمان فيديو كان فيه بيرقص على اغاني اسرائيلية.

نقابة المهن التمثيلية وقتها قررت إيقافه مؤقتا لحد ما يحققوا معاه.

وفي أبريل 2025، رجع محمد رمضان يثير الجدل تاني لما طلع في حفلة في كاليفورنيا لابس قميص طويل مشقوق ومليان خرز دهبي، والناس شافوا اللبس شبه السنتيانة ولبس الرقص الشرقي، وكان فيه احياء وتقليد للخوال حسب رأي ناس كتير وده خلى ناس تقدم بلاغ ضده بتهمة انه أساء لمصر وشعبها.

 حياته الفنيه 
بدا التمثيل فى مسرح المدرسه و اخد جايزة احسن ممثل موهوب على مستوى الجمهوريه تلات مرات متتاليه.

 اعماله 
 الافلام 

 2019 الكنز 2
 2018 الديزل.

 2017 الكنز: حسن راس الغول-على الزيبق.

 2017 جواب اعتقال: خالد الدجوى.

 2017 اخر ديك فى مصر علاء عبدالغفور الديك/عبدالغفور الديك)
 2015 شد اجزاء: عمر العطار
 2014 واحد صعيدى: فالح عبد السميع
 2013 قلب الاسد: فارس عبد الله الصواف
 2012 الالمانى: شاهين
 2012 ساعه ونص: صلاح
 2012 حصل خير: عفيفى
 2012 عبده موته: عبده موته
 2011 برد يناير
 2011 الخروج من القاهره: طارق
 2011 الشوق: سالم
 2009 احكى يا شهرزاد: سعيد
 2008 رامى الاعتصامى: العسكرى شلبى

 المسلسلات 

 2020 البرنس : (رضوان البرنس)
 2019 زلزال : (حربى كرامه / محمد حربى كرامه )
 2018 نسر الصعيد : (صالح القناوى / زين القناوي)
 2016 الاسطوره : (رفاعى الدسوقى / ناصر الدسوقي)
 2016 لهفه : ضيف شرف (شخصيته الحقيقيه)
 2015 استيفا
 2014 ابن حلال: (حبيشه)
 2012 الشركه : سيت كوم - (ضياء)
 2012 : كاريوكا: محمد انور السادات
 2011 دوران شبرا : عماد
 2011 احنا الطلبه : خالد
 2010 الجماعه : ابراهيم
 2009 حكايات وبنعيشها : على عبد التواب
 2009 هانم بنت باشا
 2008 هيمه ايام الضحك والدموع
 2008 رمانه الميزان : عطيه
 2008 الهاى سكول : (يحيى)
 2008 فى ايد امينه: برازيلى
 2007 حنان وحنين : مرسى
 2006 اولاد الشوارع : لبيسه
 2006 السندريلا: احمد زكى

 مسرحيات 

 2016 : مسرحيه اهلا رمضان
 2013 : مسرحيه رئيس جمهوريه نفسه: (حمدى)
 2011 : مسرحيه فيه ايه يا مصر
 2007 : مسرحيه يمامه بيضا
 2005 : مسرحيه قاعدين ليه؟

 مسلسلات اذاعيه 
 2017 : لا سحر ولا شعوذه
 2010 : ايام الحب والجنون

 برامج 

 2017 : برنامج شباب توك
 2016 : برنامج كل يوم
 2016 : برنامج ابيض واسود
 2015 : برنامج رامز واكل الجو
 2015 : برنامج المتاهه
 2015 : برنامج بيت العائله
 2014 : برنامج لعبه الاجزخانه
 2014 : برنامج احلى مسا
 2013 : برنامج واحد من الناس

 اغانى 

 اقوى كارت فى مصر - اعلان لشركه اتصالات
 نمبر وان
 الملك
 ميه مسا
 هتولع
 مافيا
 فيرس
 القمر
 بوم
 اللهو الخفى - مع النجم العالمى فان دام
 بابا
 انساى - مع النجم المغربى سعد لمجرد
 السلطان
 مانى رايحين نسهر
 كازانوفا - مع يسرا الجندى ستينج - اعلان لشركه مشروب طاقه او مشروب غازى انت جدع
 تسونامى كورونا فيروس
 تيك توك - مع النجم العالمى سوبر ساكو
 يا حبيبى - مع النجم العالمى ميترى جيمس
 انا التوب - اعلان لشركه اتصالات
 يلا بينا
 مصباح علاء الدين
 انا البطل

 لينكات برانيه 

 مصادر 

تصنيف:مواليد 1988
تصنيف:ممثلين مصريين
تصنيف:مليارديرات مصريين
تصنيف:قناويه
تصنيف:ناس من قفط